**O projektu**

 Elements of AI je najbolji svjetski computer science online tečaj kojeg su zajedno stvorili Reaktor i Sveučilište u Helsinkiju.

 Projekt je poklon Finske Europi, a nastao je tijekom finskog predsjedanja Vijećem Europe. Već je predstavljen u nekolicini država, poput Švedske, Estonije, Belgije i drugih, a Hrvatska je prva država u regiji u kojoj je dostupan.

 Nositelj projekta u Hrvatskoj je udruga CroAI.

 Riječ je o vodećem internetskom tečaju računalnih znanosti u svijetu koji se nalazi ispred uglednih Stanforda, Harvarda i MIT-a.

 **Projekt nastoji potaknuti interes i educirati što više ljudi o tome što je umjetna inteligencija i koje su njene stvarne primjene, ali i ograničenja. Elements of AI želi educirati 1 % globalnog stanovništva, dok je naš cilj motivirati 1 % hrvatskog stanovništva (cca. 40.000 ljudi) da upiše tečaj.**

 Zaštitna lica Elements of AI tečaja su [Mate Rimac](https://www.youtube.com/watch?v=JviIdYqCy_o), [Damir Sabol](https://www.youtube.com/watch?v=Ua4L_ZMDY5Q), [Hajdi Ćenan](https://www.youtube.com/watch?v=tqzyx5l3UKk) i [Mislav Malenica](https://www.youtube.com/watch?v=XjK7JPCx3Xk), a brojne uspješne domaće kompanije priključile su se projektu i pozvale svoje zaposlenike da se prijave na edukaciju.

 Projekt podržava [Vlada Republike Hrvatske](https://www.youtube.com/watch?v=MOyChA1CQis), kao i Sveučilište u Zagrebu (ono će svim studentima omogućiti da ostvare 2 dodatna ECTS boda polaganjem tečaja).

 Tečaj je potpuno besplatan i svi su pozvani da se priključe.

**Zašto i kako se prijaviti?**

 Umjetna inteligencija nalazi svoju primjenu u sve većem broju industrija, ali i uređajima i servisima koje svakodnevno koristimo zbog čega smatramo da je važno razumjeti osnove funkcioniranja ove tehnologije.

 Svi zainteresirani mogu se prijaviti na tečaj putem web stranice [www.elementsofai.com/hr](http://www.elementsofai.com/hr).

**O AI Challenge-u**

 U sklopu projekta u Hrvatskoj je razvijen je i AI Challenge program koji je namijenjen svim kompanijama, institucijama i udrugama koje djeluju u Hrvatskoj.

 Cilj AI Challenge-a je izazvati kompanije da pokušaju mobilizirati 1 % zaposlenika da započnu s edukacijom. Pritom, HR odjeli ideje i aktivnosti iz AI Challenge-a mogu uvrstiti u svoje interne i eksterne komunikacijske aktivnosti kao edukacijski program za zaposlenike i employer branding promociju.

 Priključivanje projektu ne nosi nikakvu obvezu za poslodavce, a prijavu na AI Challenge možete napraviti putem mail adrese croatia-aichallenge@elementsofai.com.

 Ovdje možete vidjeti kompanije koje su se već priključile i kako sve funkcionira <https://bit.ly/2HHp4Mf>.